**Памятка-інструкцыя “Стварэнне другасных тэкстаў”**

Алгарытм інфармацыйнай перапрацоўкі тэксту з'яўляецца ўніверсальным:

• чытанне тэксту;

• фармуліроўка яго тэмы, загалоўка, асноўнай думкі, праблем;

• дзяленне тэксту на сэнсавыя часткі з тлумачэннем, чаму гэта сэнсавая частка;

• вылучэнне ключавога сказа ў сэнсавай частцы;

• складанне цытатнага плана;

• канкрэтызацыя ключавога сказа ключавымі словамі, выбранымі з сэнсавай часткі;

• кароткі пераказ тэксту пры апоры на ключавыя сказы і словы;

• адказ у форме развагі (вусны ці пісьмовы) на праблемнае пытанне па змесце

тэксту;

• пісьмовая праца на аснове вуснага пераказу.

Гэты агульны алгарытм з'яўляецца асновай для складання плана, тэзісаў, кароткага і поўнага канспекта, кароткага і поўнага пераказу, рэцэнзіі, рэферата, сачыненняў розных відаў з уключэннем фактычнага матэрыялу, вынятага з тэксту-ўзору, у працэсе напісання даклада, навуковага артыкула і г.д.

Каб эфектыўна стварыць другасны тэкст, можна пры падрыхтоўцы карыстацца рознымі сродкамі візуалізацыі:

Постарная прэзентацыя – прадстаўленне інфармацыі ў выглядзе постара, выкананага ў тэхніцы калажу, які складаецца паводле схемы. Тут можна выкарыстоўваць фотаздымкі, малюнкі, сімвалы, выказванні.

Пантбук – сродак праверкі засваення інфармацыі па тэме. На знешнім баку прапісаны крытэрыі характарыстыкі, на ўнутраным баку пішуцца адказы, працуючы з дадатковай літаратурай, падручнікам.

“Разумныя” карты дапамагаюць разгледзець сітуацыю з розных бакоў, прапанаваць цікавы варыянтрашэння пытання. Пры рабоце з тэкставым матэрыялам галоўная думка дэксту памяшчаецца ў цэнтр. Ад яе расходзяцца адгалінаванні, якія памнажаюцца фактамі, вобразамі, тэрмінамі, цытатамі і інш.

Інфаграфіка – прапаноўваюцца заданні, накіраваныя на аналіз інфармацыі, супастаўленне прыведзеных фактаў, фармуліроўку вывадаў, абагульненняў і пастаноўку пытанняў да прадстаўленай інфармацыі.